Vaikka lyhennysvapaan saa tällä hetkellä monesta pankista käyttöön ilmaiseksi, ei kyseessä kuitenkaan ole ilmainen lounas. Pankkien koronan aikaiset vastaantulot lyhennysvapaiden kanssa tarkoittavat sitä, etteivät ne peri lyhennysvapaista erillisiä perustamismaksuja tai korota velallisen lainamarginaalia. Lainalle lasketaan normaalisti korko myös lyhennysvapaan aikana.